ત્યારે કદાચ ઉનાળાની શરુઆત થઈ ગઈ હશે. કારણ કે તડકો ખુબ જ લાગી રહ્યો હતો અને ચાલી ચાલીને અમે થાકી ગયા હતા. ત્યાં મારો સૌથી નાનો ભાઈ પારસ કે જે દોઢ વર્ષનો હતો તે રડવા લાગ્યો, એને તરસ લાગી હતી. સાચું કહું તો મને અને તુષારને પણ ખુબ તરસ લાગી હતી. આસપાસ કોઈ દુકાન દેખાતી ના હતી કે કોઈ વાહન પણ આવતું દેખાતું ન હતું. મારો ભાઈ પારસ હવે તરસના કારણે ખુબ જોર-જોરથી રડવા લાગ્યો એટલે મમ્મીએ મને સામે દેખાતા એક ઘરમાંથી પાણી લાવવાનું કહ્યું .એટલે હું ત્યાં દોડીને પાણી લેવા ગઈ. ત્યાં કોઈ ભાઈ બેઠા હતા.મે એમની પાસે પાણી માંગ્યું.